RESOLUCIÓN do 8 de xaneiro de 2025 pola que se dá publicidade ás axudas concedidas e denegadas para a reestruturación e reconversión do viñedo en Galicia, da convocatoria do ano 2024, ao abeiro da Orde do 22 de marzo de 2024 (código de procedemento MR446A).
Consellería do Medio Rural — III. Outras disposicións — 29/01/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, a persoa beneficiaria e a cantidade concedida.
Segundo o artigo 12 da Orde do 22 de marzo de 2024, pola que se establecen as bases reguladoras das axudas á reestruturación e reconversión da viña en Galicia, e se convocan para o ano 2024 (DOG núm. 61, do 26 de marzo):
«Publicaranse no
Diario Oficial de Galicia
(DOG), de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, a resolución de concesión e denegación que producirá os efectos da notificación».
Así mesmo, serán obxecto de publicidade na páxina web da Consellería do Medio Rural: http://www.mediorural.xunta.gal
Na súa virtude, a Dirección Xeral de Gandaría, Agricultura e Industrias Agroalimentarias, por delegación da conselleira,
Publicar no
Diario Oficial de Galicia
as axudas concedidas e denegadas ao abeiro da Orde do 22 de marzo de 2024 pola que se establecen as bases reguladoras das axudas á reestruturación e reconversión da viña en Galicia, e se convocan para o ano 2024 (código de procedemento MR446A), que figuran como anexo desta resolución.
Santiago de Compostela, 8 de xaneiro de 2025
Convocatoria: Orde do 22 de marzo de 2024 pola que se establecen as bases reguladoras das axudas á reestruturación e reconversión do viñedo en Galicia, e se convocan para o ano 2024 (DOG núm. 61, do 26 de marzo).
Código de procedemento: MR446A.
Aplicación orzamentaria: 14.04.713C.772.1.
A reestruturación e reconversión de viñas é un dos tipos de intervención dentro da Intervención Sectorial Vitivinícola que cómpre salientar que é obrigatoria no marco do Plan Estratéxico da Política Agrícola Común do Reino de España 2023-2027 e que en Galicia serán obxecto do financiamento da Unión Europea a través do Fondo Europeo Agrícola de Garantía (Feaga).
O apoio para esta medida aplicarase ás viñas da Comunidade Autónoma de Galicia destinadas á produción de uva para vinificación, cuxas persoas viticultoras non contradigan a normativa vixente en materia de plantacións de vide para calquera das superficies de viña da súa explotación e só poderá concederse para unha ou varias das operacións seguintes:
a) Replantación con ou sen sistema de condución.
b) Reconversión de viñedos por cambios de variedade: sobreenxertado.
c) Mellora de técnicas de xestión de viñedos.
d) Replantación de viñedos cando sexa necesario tras a arrinca obrigatorio por motivos sanitarios ou fitosanitarios por orde da autoridade competente.
Finalidade: incrementar a competitividade das explotacións vitícolas, adaptar o cultivo do viñedo ao cambio climático e facelo ambientalmente máis sustentable.
«Resolución das solicitudes de axudas á reestruturación e reconversión do viñedo en Galicia do ano 2024».
Examinadas as 220 solicitudes de axudas á reestruturación e reconversión do viñedo en Galicia que se presentaron na convocatoria do ano 2024 ao abeiro da Orde do 22 de marzo de 2024 pola que se establecen as bases reguladoras destas axudas e verificado o cumprimento dos requisitos para a súa concesión, resulta o seguinte:
Antecedentes:
– O día 26.3.2024 publicáronse as bases reguladoras das axudas á reestruturación e reconversión da viña en Galicia e abriuse o prazo de presentación das solicitudes destas axudas para a convocatoria do ano 2024.
– Os servizos territoriais de Explotacións Agrarias examinaron as 220 solicitudes presentadas e emitiron a relación daquelas 183 que resultaron admisibles que cumpren todos os requisitos exixidos pola normativa reguladora para seren beneficiarias destas axudas.
– O órgano colexiado informou da avaliación da proposta resultante, conforme a súa acta do 20.12.2024, e tras aplicar os criterios de priorización previstos no artigo 24 da dita orde, para a concesión destas axudas, en réxime de concorrencia competitiva, resultaron beneficiarias 172.
Consideracións legais e técnicas:
1. Orde do 22 de marzo de 2024 pola que se establecen as bases reguladoras das axudas á reestruturación e reconversión da viña en Galicia e se convocan para o ano 2024 (DOG núm. 61, do 26.4.2024).
2. Lei 38/2003, xeral de subvencións.
3. Lei 9/2007, do 13 de xuño, de subvencións de Galicia.
4. Decreto 11/2009, do 8 de xaneiro, polo que se aproba o Regulamento da Lei 9/2007 (LSG).
5. Decreto 256/2011, do 7 de decembro, que regula o potencial de produción vitícola de Galicia.
6. Real decreto 1338/2018 polo que se regula o potencial de produción vitícola.
7. Regulamento (UE) 1308/2013 do Parlamento Europeo e do Consello (OCM única).
8. Real decreto 905/2018, do 25 de outubro, polo que se regula a Intervención Sectorial Vitivinícola no marco do Plan Estratéxico da Política Agrícola Común (ISV-PEPAC).
9. Regulamento (UE) 2021/2015, do Parlamento Europeo e do Consello (PEPAC).
O 20.12.2024, o subdirector xeral de Explotacións Agrarias propuxo:
«Con base no anterior,
Propoño:
1. Aprobar as axudas de reestruturación e reconversión do viñedo en Galicia, ao abeiro da convocatoria de 2024, ás 172 solicitudes que se detallan no anexo I, segundo as operacións anuais e/ou bienais, con ou sen anticipo que en conxunto suman unha superficie vitícola que se reestructurará e/ou reconverterá de 236,8057 ha, cunha contía económica de 3.112.613,13 € consonte a Orde do 22 de marzo de 2024, da Consellería do Medio Rural, e en particular:
– Prazo máximo de execución e xustificación:
a) Para as operacións anuais: ata o 31 de xullo de 2025, inclusive.
b) Para as operacións bienais: ata o 31 de xullo de 2026, inclusive. Establécese entre o 16 de outubro de 2025 e o 31 de xullo de 2026, para solicitar o seu pagamento.
– Anticipo:
a) As persoas viticultoras ás cales o investimento lles exixa pagos inmediatos poderán solicitar un anticipo máximo do 80 % da axuda aprobada cando constitúan unha garantía por un importe polo menos igual ao do anticipo. Unha vez executadas as operacións relacionadas co anticipo achegarán a correspondente declaración de gastos (anexo V) da dita orde.
b) O prazo para solicitar o anticipo será dun mes desde a concesión da axuda.
As persoas beneficiarias deberán acreditar de novo a xustificación de estaren ao día nas súas obrigas fiscais e coa Seguridade Social e que non teñen ningunha débeda pendente de pagamento coa Administración da Comunidade Autónoma, consonte o artigo 17 da dita orde e o artigo 31.7 da Lei 9/2007, de subvencións de Galicia.
Así mesmo, coa xustificación da execución total, en todo caso, antes do pagamento final, presentarán unha declaración doutras axudas solicitadas.
De acordo co anterior, o pagamento final da axuda realizarase en función da superficie e das unidades certificadas polo persoal da Consellería do Medio Rural encargado de realizar a comprobación das operacións executadas.
2. Denegar as 35 solicitudes de axudas restantes, polos motivos indicados no anexo II, e incluír, ademais, a aceptación de 13 renuncias.
De acordo coa dita proposta, o director xeral de Gandaría, Agricultura e Industrias Agroalimentarias, o 8.1.2025, por delegación da conselleira do Medio Rural, en virtude da Orde do 17.11.2015 (DOG nº 223, do 23.11.2015), resolveu:
1. Aprobar as axudas de reestruturación e reconversión do viñedo en Galicia, ao abeiro da convocatoria de 2024, ás 172 solicitudes que se detallan no anexo I, segundo as operacións anuais e/ou bienais, con ou sen anticipo, que en conxunto suman unha superficie vitícola que se reestruturará e/ou reconverterá de 236,8057 ha, cunha contía económica de 3.112.613,13 €, consonte a Orde do 22 de marzo de 2024, da Consellería do Medio Rural, e en particular:
– Prazo máximo de execución e xustificación:
a) Para as operacións anuais: ata o 31 de xullo de 2025, inclusive.
b) Para as operacións bienais: ata o 31 de xullo de 2026, inclusive. Establécese entre o 16 de outubro de 2025 e o 31 de xullo de 2026, para solicitar o seu pagamento.
– Anticipo:
a) As persoas viticultoras ás cales o investimento lles exixa pagamentos inmediatos poderán solicitar un anticipo máximo do 80 % da axuda aprobada cando constitúan unha garantía por un importe polo menos igual ao do anticipo. Unha vez executadas as operacións relacionadas co anticipo achegarán a correspondente declaración de gastos (anexo V) da dita orde.
b) O prazo para solicitar o anticipo será dun mes desde a concesión da axuda.
As persoas beneficiarias deberán acreditar de novo a xustificación de estaren ao día nas súas obrigas fiscais e coa Seguridade Social e que non teñen ningunha débeda pendente de pagamento coa Administración da Comunidade Autónoma, consonte o artigo 17 da dita orde e o artigo 31.7 da Lei 9/2007, de subvencións de Galicia.
Así mesmo, coa xustificación da execución total, en todo caso, antes do pagamento final, presentarán unha declaración doutras axudas solicitadas.
De acordo co anterior, o pagamento final da axuda realizarase en función da superficie e das unidades certificadas polo persoal da Consellería do Medio Rural encargado de realizar a comprobación das operacións executadas.
2. Denegar as 35 solicitudes de axudas restantes, polos motivos indicados no anexo II, e incluír, ademais, a aceptación de 13 renuncias.
Esta resolución notificarase ás persoas interesadas facéndolles saber que esgota a vía administrativa e que contra ela poderán interpoñer, potestativamente, o recurso de reposición ante a conselleira do Medio Rural, no prazo dun mes ou, directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses. Todo isto consonte o disposto nos artigos 123 e 124 da Lei 39/2015, do 1 de outubro, e 10 e 46 da Lei 29/1998, do 13 de xullo, reguladora da xurisdición contencioso-administrativa. Ambos os dous prazos se computarán desde o día seguinte ao da notificación desta resolución e sen prexuízo de que as persoas interesadas poidan exercer calquera outro que xulguen pertinente».